  Майя Бывальцева «П. И. Чайковскийлэн вордӥськем шаераз» фестивале Удмуртие тодмо крезьгурасьёс Денис Мацуев, Владимир Спиваков но Юрий Башмет, озьы ик тодмо артист Михаил Пореченков лыктозы. Со сярысь журналистъёслы элькунысь кун филармонилэн кивалтӥсез Алексей Фомин вераз. Туж кема кенешонъёс нуим. <…> Москваысь кун филармони юрттэмен Владимир Спиваковлэн йӧскалык фимлармони оркестреныз куинь концерт луоз Алексей Фомин, Удмуртиысь кун филармонилэн кивалтӥсезСолэн верамезъя, Йӧскалык филармони оркестр Удмуртие нырысьсэ лыктэ. Одӥгез концерт Воткаын ортчоз. Сяме пыремъя ини Денис Мацуев удмурт сцена вылын Чайковскийлэсь но Бетховенлэсь произведениоссэс быдэстоз. Филармонилэн кивалтӥсез верамъя, фестиваль улсын одӥгзэ тунсыко пумиськонэз дирижёр но альтист Юрий Башмет кузьмалоз. Кылем арын со Константин Хабенскиен ӵош дасям программазэ возьматӥз, нош туэ Михаил Пореченковез ӧтиз. «Солисты Москвы» камерной оркестрен ӵош соос «Моцарт и… Маяковский» спектакль-концертэнызы (12+) тодматозы. Тодэ вайытом, фестивалез ортчытыны туэ 10 миллион манет висъязы. Тегъёс: Ижкар Удмуртия Чайковский фестиваль крезьгур  